open-index/open-wikipedia-markdown huggingface dataset:
Opportunities (Let's Make Lots of Money)

"**Opportunities (Let's Make Lots of Money)**" (בעברית: "**הזדמנויות (בוא נעשה הרבה כסף)**") הוא סינגל של צמד הסינת'-פופ הבריטי פט שופ בויז. הוא יצא לראשונה ביולי 1985, ולאחר מכן בגרסה מחודשת במאי 1986, כחלק מהאלבום הראשון של הצמד, *Please*. הגרסה המחודשת זכתה להצלחה והגיעה לעשירייה הפותחת במספר מצעדים.

## רקע והפקה
השיר נכתב בשנת 1983 על ידי ניל טננט וכריס לואו. גרסה מוקדמת הוקלטה עם המפיק בובי אורלנדו אך לא יצאה לאור. לאחר שהחתימו חוזה עם חברת Parlophone, הקליטו השניים גרסה חדשה עם המפיקים ג'יי. ג'יי. ג'זצ'ליק וניקולס פרום. לבסוף, גרסה שלישית הופקה על ידי סטיבן הייג עבור האלבום *Please* ויצאה כמהדורה מחודשת של הסינגל ב-1986.

## מילות השיר
השיר מציג דיאלוג בין שני אנשים – האחד רואה עצמו כאינטלקטואל והשני כאדם פרקטי. הדוברים מביעים רצון "לעשות הרבה כסף" תוך שיתוף פעולה. למרות תפיסות מסוימות כי השיר מהלל את תרבות החומרנות, חברי הלהקה טענו כי מדובר בסאטירה על תרבות שנות ה-80.

## הצלחה מסחרית
הגרסה המקורית מ-1985 הגיעה למקום ה-116 בלבד במצעד הבריטי. המהדורה מ-1986 זכתה להצלחה, והגיעה למקום ה-11 בבריטניה, למקום ה-10 בארצות הברית ולמקום השני בניו זילנד.

## רשימות השמעה

**מהדורת 1985**
* **7 אינץ**'
** A: "Opportunities (Let's Make Lots of Money)" – 3:45
** B: "In the Night" – 4:50
* **12 אינץ**'
** A: "Opportunities (Dance Mix)" – 6:44
** B: "In the Night" – 4:50

**מהדורת 1986**
* **7 אינץ**'
** A: "Opportunities (Let's Make Lots of Money)" – 3:36
** B: "Was That What It Was?" – 5:18
* **12 אינץ**'
** A1: "Opportunities (Mastermix)" – 7:18
** A2: "Opportunities (Reprise)" – 4:27
** B1: "Opportunities (Original Dance Mix)" – 6:45
** B2: "Was That What It Was?" – 5:18

## שימוש במדיה
השיר שימש כשיר הנושא לתוכנית הריאליטי האמריקאית *Beauty and the Geek* מ-2005. ב-2021 הופיע בפרסומת של חברת Allstate ששודרה במהלך הסופרבול, דבר שהוביל לעלייה מחודשת בפופולריותו.

## In the Night
הבי-סייד של הסינגל המקורי משנת 1985 היה השיר "In the Night". השיר עוסק בתת-התרבות של לובשי ה"זוט סוט" בצרפת של שנות ה-40. גרסה שונה של השיר הופקה מחדש בשנת 1986 ונכללה באלבום הרמיקסים הראשון של הצמד, *Disco*.

## קישורים חיצוניים

## הערות שוליים

קטגוריה:שירי 1986
קטגוריה:שירי פט שופ בויז
קטגוריה:שירים באנגלית
קטגוריה:שירים סאטיריים
קטגוריה:שירים על כסף
קטגוריה:שירי סינת'-פופ
צבי טרופ

**צבי טרופ** (נולד ב-6 בינואר 1940) הוא כלכלן ישראלי שכיהן כיועץ הכלכלי למערכת הביטחון, יו"ר רפא"ל – רשות לפיתוח אמצעי לחימה וכיו"ר המכון הטכנולוגי חולון.

## קורות חיים
טרופ נולד בהר הצופים שבירושלים, הוא נינו של הרב נפתלי טרופ. עשה את שירותו הצבאי בנח"ל המוצנח. הוא בעל תואר ראשון ושני בכלכלה חקלאית מהפקולטה לחקלאות של האוניברסיטה העברית. בתקופת לימודיו עבד במחלקה לגנטיקה של צמחים בפקולטה, וכן כמתכנן אזורי ורכז תכנון באזור רחובות וירושלים במשרד החקלאות.

אחרי מלחמת יום הכיפורים החל לעבוד במשרד הביטחון כראש ענף כלכלה ביחידת מחקר ופיתוח, ובהמשך קודם לראש מחלקת תכנון וכלכלה של היחידה. ב-1981 מונה לסגן היועץ הכלכלי למערכת הביטחון וב-1983 מונה לראש האגף, תפקיד בו כיהן עד 1988. במסגרת זו צוות בראשותו הכין את הניתוח הכלכלי שהיה הבסיס להחלטה על סגירת פרויקט הלביא.

בהמשך הקריירה שלו שימש סמנכ"ל שיווק וסמנכ"ל כספים בחברת קניאל, בהמשך כיהן כסמנכ"ל כספים ומשאבי אנוש בחברת התבלינים "בולטימור ספייס ישראל", וכסמנכ"ל כספים בחברת אנאוויס מקבוצת ECI Telecom. ב-2003 הצטרף לחברת הייעוץ הכלכלי "צנובר". בשנים 2006–2007 כיהן כיו"ר חברת רפא"ל.

בשנים 2008 עד 2017 כיהן כיו"ר המכון הטכנולוגי חולון, בנוסף כיהן כיו"ר הוועד המנהל של בית החולים ביקור חולים. כמו כן שימש חבר דירקטוריון בגופים רבים נוספים ובהם חברת אורמת תעשיות (2007–2010), פי. אייטש. איי (ישראל), V capital, אלביט מדיקל טכנולוג'יס, מנועי בית שמש, החברה לנאמנות של בנק לאומי לישראל ויו"ר ועדת ההשקעות של הדירקטוריון.

ב-2018 מונה ליו"ר העמותה למען המבוגר רחובות: על"ה, תפקיד אותו עושה בהתנדבות. הוא חבר ועדת הביקורת של עמותת א.ס.ף ויו"ר ועדת הביקורת של עמותת ארגון יוצאי מרכז אירופה.

נשוי לדבורה ואב לשלושה.

## קישורים חיצוניים

*היכן הם היום? האגרונום/כלכלן – צבי טרופ, מהפקולטה לחקלאות לבכיר במערכת הביטחון
*צבי טרופ בראיון טלוויזיוני בקונטנטו דה סמריק, בית הוצאה לאור בינלאומי
*אריק אדלר מארח את צבי טרופ. דו פייה. המרכז לתקשורת רחובות
## הערות שוליים

קטגוריה:יו"ר רפאל
קטגוריה:דירקטורים ישראלים
קטגוריה:היועצים הכלכליים למערכת הביטחון
קטגוריה:נשיאי המכון הטכנולוגי חולון HIT
קטגוריה:ישראלים שנולדו ב-1940
חואן אגילרה

**חואן אגילרה הררה** (בספרדית: **Juan Aguilera Herrera**; 22 במרץ 1962 – 25 במרץ 2025) היה טניסאי מקצועני ספרדי. הוא נולד בברצלונה, ספרד.

חואן אגילרה התמחה במגרשי חימר, זכה בחמישה תארים ליחידים במהלך הקריירה שלו, ובהם תואר אחד מסבב ה-Grand Prix Championship Series ואחד מסבב Tennis Masters, בטורניר המבורג מאסטרס, בשנים 1984 ו-1990. הישגו החשוב היה בגמר הטורניר בשנת 1990 בו ניצח את הגרמני בוריס בקר בשתי מערכות רצופות, ובכך הפך לטניסאי הספרדי הראשון שזכה בטורניר מאסטרס 1000 של סבב ה-ATP. דירוג השיא שלו בדירוג היחידים העולמי היה המקום השביעי, בספטמבר 1984.

## מותו
אגילרה מת ב-25 במרץ 2025, בגיל 63 לאחר מחלה ממושכת.

## תוצאות גמר קריירה
### יחידים
(5 תארים, 4 סגנות אלופות)

### גראנד סלאם

## קישורים חיצוניים
* 
* 

* Juan Aguilera, the first Spanish champion of Masters 1000, dies
* Juan Aguilera 
* Aguilera, Juan

## ביאורים

## הערות שוליים

אישים
קטגוריה:טניסאים ספרדים
קטגוריה:ספרדים שנולדו ב-1962
קטגוריה:ספרדים שנפטרו ב-2025
ערבים ג'מייקנים

**ג'מייקנים ערבים** הם קבוצה אתנית בג'מייקה, המורכבת מאזרחים ממוצא ערבי, בעיקר סורי, לבנוני ופלסטיני. נראה כי אוכלוסייתם מונה כ-22,000 איש, עם התפלגות משמעותית במחוזות שונים כמו סנט אנדרו, סנט קתרין, קלרנדון, סנט ג'יימס, סנט אן, טרלוני, סנט מרי, מנצ'סטר, קינגסטון, פורטלנד והאנובר.

## היסטוריה והגירה
הגירה משמעותית של ערבים לג'מייקה החלה בסוף המאה ה-19, כנראה בורחים מרדיפות דתיות תחת השלטון העות'מאני. רובם היו נוצרים מהלבנט, במיוחד מלבנון, שהייתה אז חלק מסוריה, וראו בג'מייקה מקום בטוח תחת הגנה של האימפריה הבריטית, שנחשבה למדינה של חופש בשנות ה-60 וה-70 של המאה ה-19. רבים הגיעו דרך "הגירה שרשרת", והצטרפו לקרובי משפחה או חברים שכבר התיישבו שם. חלקם הגיעו דרך קובה, אך לא היו מרוצים שם והמשיכו לג'מייקה. תערוכת 1891 בג'מייקה משכה גם מהגרים ממזרח התיכון, עם למעלה מ-300,000 מבקרים.

## שפות ודת
ג'מייקנים ערבים מדברים בעיקר אנגלית ג'מייקנית, פטואה ג'מייקנית, ערבית וצרפתית. מבחינה דתית, רובם נוצרים, אך יש גם מוסלמים. בתחילה, הם התפללו בכנסיות אנגליקניות וקתוליות, מאחר שלא הייתה כנסייה יוונית אורתודוקסית בג'מייקה, והדורות הראשונים דיברו צרפתית או ערבית, אך למדו אנגלית עם הזמן.

## פעילות כלכלית ותרומות
בתחילה, רבים מהמהגרים עסקו בתעשיית הבננות, אך עם ירידתה, הם עברו למכירה ניידת (פדלינג) וקמעונאות. הם פתחו חנויות למוצרי יבש במרכז קינגסטון, ברחובות כמו אורנג', קינג, ווסט קווין והארבר, עם שמות כמו איסה, ג'וזף, שוקייר, האנה, ברדוול, ו-G.E. סיאגה אנד סונס. הם תרמו רבות לכלכלה, והכניסו את הלחם הסורי למטבח הג'מייקני.

## אנשים בולטים
* אדוארד סיאגה, ראש ממשלת ג'מייקה לשעבר
* XXXTentacion, ראפר, זמר, כותב שירים

## הערות שוליים

קטגוריה:ג'מייקה: קבוצות אתניות
עומר שכטר

**עומר שכטר** (נולד ב-2 בינואר 1984) הוא מנכ"ל משרד החדשנות, המדע והטכנולוגיה.

## ביוגרפיה
נולד בחיפה לבטי ולנחמן. כשהיה בן חמש עברה משפחתו להתגורר באילת. למד בבית הספר היסודי "עציון גבר", בחטיבת הביניים "אלון" ובתיכון "גולדווטר".

בשנת 2002 התגייס לצה"ל ושירת כמאבחן ביטחוני בעין יהב ובהמשך כרב-סמל פלוגתי בחיל הקשר והתקשוב. הוא השתחרר משירות בשנת 2005. לאחר השירות עבד בתחום המלונאות.

בשנת 2010 החל לעבוד לצידו של ח"כ אופיר אקוניס אשר כיהן באותה תקופה כיו"ר ועדת הכלכלה, בתפקיד יועץ ומנהל הלשכה. בהמשך, כשאקוניס מונה לסגן יו"ר הכנסת, המשיך שכטר בתפקיד זה.

בשנת 2013, כאשר כיהן אקוניס כסגן שר במשרד ראש הממשלה, שימש כיועץ בכיר. במסגרת תפקידו היה בין מובילי המיזם "מחשב לכל ילד".

בשנים 2015–2020, כאשר אקוניס כיהן כשר המדע והטכנולוגיה, עמד שכטר בראש מטה השר. בשנת 2020, במקביל לתפקידו, ניהל את מטה השר אקוניס במשרד העבודה, הרווחה והשירותים החברתיים עם תחילת תקופת הקורונה. בשנת 2021 המשיך לשמש כראש מטה השר אקוניס במשרד לשיתוף פעולה אזורי.

בשנת 2022 שימש כעוזר ליו"ר דירקטוריון קבוצת שטראוס עפרה שטראוס.

בין השנים 2023—2025 שימש כמשנה למנכ"ל משרד החדשנות, המדע והטכנולוגיה גדי אריאלי. כמו כן, כיהן כנציג המשרד במועצת המנהלים של רשות החדשנות.

במרץ 2025 מונה שכטר למנכ"ל משרד החדשנות, המדע והטכנולוגיה, בראשות השרה גילה גמליאל.

שכטר הוא בעל תואר שני במנהל עסקים מהמרכז האקדמי פרס ותואר שני בלימודי דמוקרטיה, במגמת ממשל ומדיניות ציבורית, מהאוניברסיטה הפתוחה. בנוסף, הוא בוגר תואר ראשון במדעי החברה, במגמת תקשורת, מהאוניברסיטה הפתוחה ומגשר מוסמך.

הוא אב לשניים. מתגורר בפתח תקווה.

## הערות שוליים

קטגוריה:מנכ"לים ישראלים
קטגוריה:מנכ"לי משרד המדע והטכנולוגיה
קטגוריה:פעילי הליכוד
קטגוריה:חיילי חיל הקשר והתקשוב
קטגוריה:בוגרי המרכז האקדמי פרס
קטגוריה:בוגרי האוניברסיטה הפתוחה
קטגוריה:אילת: אישים
קטגוריה:פתח תקווה: אישים
קטגוריה:ישראלים שנולדו ב-1984
ואלס וינאי

ממוזער|שני רקדנים רוקדים ואלס וינאי
**ואלס וינאי** (בגרמנית: **Wiener Walzer**) הוא ריקוד סלוני מהמחצית השנייה של המאה ה-18, המאופיין בהרבה סיבובים מהירים ללא הרף על הרחבה, בין אם בכיוון השעון (הטבעי) ובין אם נגד כיוון השעון (ההפכי). בריקוד קיימים גם מספר שלבי שינוי לא סיבוביים, שבהם הרקדנים משנים את כיוון הסיבוב. הריקוד מאופיין במוזיקה עם 180 פעימות לדקה, אם כי קיימת גרסה איטית יותר, של 90 פעימות לדקה עם קצב של שלושה רבעים מהיר.

לוואלס הווינאי יש שתי גרסאות מוכרות:
* **הגרסה הבין-לאומית**: ריקוד סגור, מוגבל לפניות טבעיות והפוכות, שינויי שלבים סגורים ופתוחים, פלקרלים , קונטרה צ'ק, הנעה מהירה  משמאל, וסיבובי ציר בקצב קאנטר . עם זאת, הגרסה בתחרויות של מועצת המחול העולמית  לא כוללת סיבובי ציר בקצב קאנטר.
* **הגרסה האמריקאית**: ריקוד חופשי יותר מהגרסה הבין-לאומית, גם בעמדות הריקוד וגם בכוריאוגרפיה שלו.

## קישורים חיצוניים

## הערות שוליים

קטגוריה:ריקודים סלוניים
קטגוריה:וינה: תרבות
סמים ומוזיקה

הקשר בין **[[סמים פסיכואקטיביים|סמים]] ו[[מוזיקה]]** נמצא במחלוקת לפחות מאז שנות ה-30 של המאה ה-20. כפי שנאמר באימרה "יין, נשים ושירה" , החיבור של מוזיקה עם שימוש בחומרים שונים מתחיל מאות שנים אחורה. ההתייחסות לשימוש בסמים למטרות פנאי בצורות שונות התחילו להופיע ביצירות המוזיקליות עם התפתחותה של תעשיית המוזיקה המודרנית, ובמיוחד בז'אנרים הפופולריים פופ רוק ומוזיקת דאנס. מספר מחקרים בדקו את הקשר בין אתגרים חברתיים, תרבותיים, משפטיים וכלכליים של המוזיקה לבין שימוש מוגבר בקרב בני נוער ומבוגרים צעירים . לתוצאות ממחקרים אלו היו תוצאות לא חד-משמעיות, וזאת לאחר שנמצאו מספר רב של גורמים המקשים למצוא איזשהו קשר. לדוגמה, שיר שמתאר שימוש בסמים בצודה דיכאונית וחסרת רגשות עשויה לעורר סקרנות אצל מאזין אחד, לעורר סלידה אצל מאזין אחר. כמו כן, לצנזורה של יצירות מוזיקליות במספר מדינות היו תוצאות שונות בתכלית.

מספר רב של מוזיקאים תיארו סמים בצורה נייטרלית או חיובית ביצירותיהם. לעומתם, קיים מספר רב של מוזיקאים שתיארו סמים בצורה שלילית, בעודם מגנים את תעשיית הסמים ותעשיית ההברחות, כולל הסוחרים והספקים של אותן תעשיות. ההתעסקות בסמים ביצירות מוזיקליות אינו תלוי בלאום, גיל, גזע, מגדר או ז'אנר מוזיקלי: פיט טאונסנד (The Who) תייג אמנים שתומכים בסמים כחסרי אחריות ושמתריסים נגד מעריציהם להשתמש בסמים, ואילו מיילי סיירוס הצהירה בפתיחות לגבי שימוש בקוקאין ו-MDMA.. שני האמנים זכו לתשומת לב תקשורתית על דעותיהם. כמו כן, חלק מהאמנים טוענים שקיימות פרשנויות ליצירותיהם שאינן כוונת המשורר, כמו במקרה של כוכב הקאנטרי והפולק ג'ון דנוור, שנאלץ לשכנע את המבקרים שלא לשמוע רמיזות נסתרות בשיר "Rocky Mountain High" .

## הערות שוליים

*
קטגוריה:סמים פסיכואקטיביים
קטגוריה:מחלוקות במוזיקה
ציפורה יוכסברגר

**ציפורה יוכסברגר** (באנגלית: **Tzipora Jochsberger**; 27 בדצמבר 1920 – 29 באוקטובר 2017) הייתה מורה למוזיקה ומייסדת בית הספר לאמנויות עבריות למוזיקה ולמחול בניו יורק, הידוע כיום בשם מרכז קאופמן למוזיקה.

## ראשית חייה והשכלה
יוכסברגר נולדה בלויטרסהאוזן, בוואריה, גרמניה, בשם **הילדה יוכסברגר**. אביה, נתן, היה סוחר בקר ואמה, סופי, הייתה עקרת בית. סופי קנתה לציפורה פסנתר כשהייתה בת 5; בגיל 8, היא החלה ללמוד מוזיקה באופן פרטי באנסבך. כמשפחת יהודית אחת מתוך מעטות בלויטרסהאוזן, ובצל חקיקה אנטי-יהודית בגרמניה הנאצית לפני המלחמה, המשפחה סבלה מהתקפות פיזיות ומגבלות על החינוך בגרמניה. עם זאת, היא עברה מאוחר יותר לסמינר המורים היהודי בווירצבורג, בוואריה, שם החלה ללמוד עברית ותפירה.

לאחר שיוכסברגר עזבה את ביתה, הוריה הסתתרו לאחר שנפגעו מהתקפה פיזית בעיר מגוריהם. הם מכרו את ביתם בלויטרסהאוזן, ועברו מאוחר יותר לנירנברג. בסמינר, אחת מחברותיה של יוכסברגר סיפרה לה שהיא עומדת להופיע בקונסרבטוריון למוזיקה בארץ ישראל בירושלים ולבחון את האפשרות לחיות וללמוד מוזיקה בפלשתינה. יוכסברגר, שרצתה ללכת בעקבות חברתה ולראות בכך דרך בריחה מהרדיפות הנאציות, ביקשה מאביה לקחת אותה לברלין. לפני שעזבה, היא ניגנה את "שירים ללא מילים" של פליקס מנדלסון למייסד הקונסרבטוריון.

יוכסברגר עזבה את גרמניה ב-1939 ועברה לגור בירושלים בעזרתה של אמה. שם היא לימדה מוזיקה ועודדה את משפחתה להגר. עם זאת, הוריה נשארו בגרמניה, וב-1944 הם נרצחו בתאי הגזים של מחנה ההשמדה אושוויץ.

## קריירה
ב-1950, עזבה יוכסברגר את ישראל לניו יורק, ארצות הברית, וייסדה את "בית הספר לאמנויות עבריות למוזיקה ולמחול". בית הספר, שנמצא בשכונת מנהטן בעיר, תואר על ידי "הניו יורק טיימס" ב-1985 בתור "מרכז חשוב בניו יורק שבו נלמדים מוזיקה, אמנות, מחול ותיאטרון לכ-450 ילדים, ובשיעורי ערב והרחבה למבוגרים – בין 600 ל-700 מבוגרים". יוכסברגר יסדה את בית הספר על מנת לשמור על המסורת של מוזיקה עממית יהודית ואמנויות לדור הבא. היא גם קיבלה תארים (מאסטר ותואר דוקטור) במוזיקה דתית בסמינר התאולוגי היהודי של אמריקה.

ציפורה יוכסברגר הלחינה מספר יצירות למקהלה, לחליליות ועוד. כמו כן הכינה עיבודים לשירים ישראליים או יהודיים. 

יוכסברגר נותרה כמנהלת בית הספר עד שפרשה לגמלאות אחרי 33 שנים, אז היא עזבה את ארצות הברית וחזרה לישראל. שם היא יסדה את פרויקט המורשת המוזיקלית של ישראל והפיקה מספר יצירות דוקומנטריות. היא נפטרה בירושלים ב-29 באוקטובר 2017 בגיל 96.

## קישורים חיצוניים
* פרופיל בארכיון הנשים היהודיות

## הערות שוליים

קטגוריה:מורים למוזיקה בישראל
קטגוריה:אנשי חינוך יהודים
קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:ישראליות שנולדו ב-1920
קטגוריה:ישראלים שנולדו ב-1920
קטגוריה:ישראליות שנפטרו ב-2017
קטגוריה:ישראלים שנפטרו ב-2017
אלתור חופשי

**אלתור חופשי** (**Free improvisation**) או **מוזיקה חופשית** (**Free music**) הוא תת-ז'אנר של מוזיקה ניסיונית, המאפויינת באלתור מוזיקלי חופשי. הז'אנר התפתח באירופה, ארצות הברית ובריטניה של אמצע שנות ה-60 של המאה ה-20. לז'אנר יש אלמנטים של ג'אז חופשי ומוזיקה קלאסית עכשווית .

בין המוזיקאים הידועים בז'אנר ניתן למנות את אוון פארקר , אנתוני ברקסטון , פטר בריוזמן , ג'ון זורן, פאולין אוליברוס , ג'ורג' אי. לואיס , דרק ביילי , הנרי קייזר , פרד פרית' , דיימון סמית' , ז'איר-רוהם פארקר וולס , Spontaneous Music Ensemble  ו-AMM .

## אפיון
בהקשר של תורת המוזיקה, אלתור חופשי מציין את המעבר מהתמקדות בהרמוניה ובמבני היצירות המוזיקליות לממדים אחרים של מוזיקה, כגון גוון, מרקם, מרווחים מלודיים, קצב ואינטראקציות מוזיקליות ספונטניות בין מוזיקאים. אף על פי שמוזיקאים בודדים עשויים לבחור לנגן בסגנון מסוים או במפתח מסוים, או בטמפו מסוים, מוסכמות בין האמנים כגון דרך בניית היצירות המוזיקליות הן נדירות ביותר, זאת לאחר שניתן יותר דגש על מצב הרוח של המוזיקה, או על מחוות פרפורמטיביות, מאשר על צורות קבועות מראש של מנגינה, הרמוניה או קצב. ככל שהמוזיקה מתנגנת, אלמנטים אלו מאולתרים באופן חופשי, ולרוב האמנים יגיבו באופן אינטואיטיבי לאלתור החופשי על סמך מרכיבי הביצוע שלהם.

הגיטריסט הבריטי דרק ביילי  תיאר את הסגנון כ-"נגינה ללא זיכרון". בספרו *Improvisation*, כתב ביילי כי לאלתור חופשי "אין מחויבות סגנונית או אידיומטית. אין לו צליל אידיומטי קבוע. המאפיינים של מוזיקת אלתור חופשי מתבססים רק על ידי הזהות המוזיקלית הקולית של האדם או של האנשים המנגנים אותה".

אמני אלתור חופשי מרקעים מוזיקליים שונים עוסקים לעיתים קרובות בז'אנרים מוזיקליים אחרים. לדוגמה, המלחין האיטלקי אניו מוריקונה היה חבר בלהקת האלתור החופשי Nuova Consonanza. כמו כן, המלחין אנתוני ברקסטון  כתב יצירות אופרה, ואילו המלחין ג'ון זורן כתב יצירות תזמורתיות.

## קישורים חיצוניים

## הערות שוליים

קטגוריה:שנות ה-1960 במוזיקה
קטגוריה:אלתור (מוזיקה)
The Mayhem Ball

**The Mayhem Ball** הוא סיבוב הופעות עולמי של הזמרת האמריקאית ליידי גאגא, אשר נועד לקדם את אלבומה *[[Mayhem (אלבום)|Mayhem]]*, שיצא לאור בשנת 2025. זהו סיבוב ההופעות הראשון של גאגא באולמות מאז שנת 2018, והראשון שלה בצפון אמריקה, אירופה ובריטניה מאז סיבוב ההופעות *[[The Chromatica Ball|Chromatica Ball]]* שהתקיים בשנת 2022.

## רקע והכרזה
לאחר הצלחת האלבום *[[Mayhem (אלבום)|Mayhem]]*, שהגיע למקום הראשון במצעד בילבורד 200, החלה גאגא לתכנן את סיבוב ההופעות. למרות שבתחילה לא התכוונה לצאת לסיבוב הופעות נוסף בשנת 2025, התגובות החיוביות של הקהל לאלבום החדש שכנעו אותה לעשות זאת. גאגא הודיעה כי היא בחרה בזירות סגורות ולא באצטדיונים, במטרה ליצור מופע אינטימי יותר שבו תוכל לשלוט בפרטים הקטנים של הבמה, התאורה והעיצוב התיאטרלי.

ב-26 במרץ 2025 ליידי גאגא הכריזה על סיבוב ההופעות הכולל הופעות בצפון אמריקה, אירופה ובריטניה. לפני כן, גאגא כבר הודיעה על הופעות באביב במקסיקו, ברזיל וסינגפור, וכן על הופעה בפסטיבל קואצ'לה באפריל. סיבוב ההופעות יתחיל ביולי 2025 בלאס וגאס.

## מכירת כרטיסים
מכירת הכרטיסים בצפון אמריקה תתחיל במכירה מוקדמת ב-31 במרץ, ומכירה רגילה תחל ב-3 באפריל. באירופה ובבריטניה תיפתח מכירת כרטיסים מוקדמת לבעלי כרטיסי מאסטרקארד ב-31 במרץ, והמכירה הרגילה תחל גם היא ב-3 באפריל.

## מופעים

### הופעות שבוטלו

* ב-3 בספטמבר 2025 הודיעה גאגא על דחיית הופעתה במיאמי, לאחר שהקהל כבר הגיע לאולם קסייה ארנה. הסיבה לדחייה הייתה מאמץ קולי משמעותי שנגרם במהלך חזרות ביום שלפני ההופעה ולא השתפר גם במהלך חימום הקול בערב ההופעה. רופאה ומאמנת הקול של גאגא המליצו לה לא להופיע מחשש לנזק ארוך טווח או קבוע למיתרי הקול. בהודעה שפרסמה ברשתות החברתיות תיארה גאגא את ההחלטה כ"כואבת ומייסרת", אך הסבירה כי היא נאלצה לבחור בבריאותה על פני המשך ההופעה. היא הביעה התנצלות עמוקה בפני מעריציה והבטיחה כי נעשים מאמצים לתזמן מחדש את המופע במיאמי בהקדם האפשרי.

## קישורים חיצוניים

## הערות שוליים

קטגוריה:סיבובי הופעות מ-2025
קטגוריה:סיבובי הופעות מ-2026
קטגוריה:סיבובי הופעות של ליידי גאגא
קטגוריה:סיבובי הופעות באיטליה
קטגוריה:סיבובי הופעות בארצות הברית
קטגוריה:סיבובי הופעות בבלגיה
קטגוריה:סיבובי הופעות בגרמניה
קטגוריה:סיבובי הופעות בהולנד
קטגוריה:סיבובי הופעות בממלכה המאוחדת
קטגוריה:סיבובי הופעות בספרד
קטגוריה:סיבובי הופעות בצרפת
קטגוריה:סיבובי הופעות בקנדה
קטגוריה:סיבובי הופעות בשוודיה
פונגה

[ממוזער|250x250 פיקסלים|[פטריות בארץ ישראל|פונגה של ארץ ישראל הכוללת מאות מינים של פטריות בר]]
[ממוזער|250x250 פיקסלים|יוזמת 3 ה[פ|פ"אים (ובאנגלית F): פאונה, פלורה ופונגה]]
**פונגה** (מאנגלית: **Funga**) היא כלל הפטריות המצויות במקום מסוים ובזמן מסוים. במדעי החיים, פונגה הוא מונח חדש יחסית (משנות ה-2000) עבור ממלכת הפטריות, בדומה לשימוש הוותיק בפלורה לממלכת הצמחים ובפאונה לממלכת בעלי החיים. המונח נועד לפשט פרויקטים המתמקדים בהטמעת מטרות חינוכיות ובשימור. הוא מדגיש טרמינולוגיה מקבילה בהתייחסות למאקרו-אורגניזמים אלה באזורים גאוגרפיים מסוימים. הצעה רשמית למונח הוגשה בשנת 2018, למרות שימושים קודמים בו.

הוועדה להישרדות מינים (SSC) של האיגוד הבין-לאומי לשימור הטבע ומשאבי הטבע (IUCN) קראה באוגוסט 2021 להכרה בפטריות כאחת משלוש ממלכות החיים וכגורם חיוני להגנה ושיקום של כדור הארץ. המונח "פונגה" הומלץ על ידי ה-IUCN בשנת 2021. הוועדה ביקשה להחליף את הביטוי "בעלי חיים וצמחים" ב"בעלי חיים, פטריות וצמחים", ואת "פאונה ופלורה" ב"פאונה, פלורה ופונגה".

## דוגמאות לפונגה
* פטריות בארץ ישראל

## ראו גם
* פאונה
* פלורה
* אנדמיות (ביולוגיה)

## קישורים חיצוניים

## הערות שוליים

קטגוריה:פטריות
רבקה ליד הבאר (פרנצ'סקו אייץ)

**רבקה ליד הבאר** הוא ציור מאת האמן האיטלקי פרנצ'סקו אייץ, שנוצר בשנת 1831 עבור האציל הרומאי והפטריוט גאטאנו טאצ'יולי. היצירה נחשבת נקודת מפנה במכלול עבודותיו של אייץ, במיוחד במעבר הסגנוני שלו לעבר טונים נייטרליים וכרומטיים יותר, שהפכו למאפיין מרכזי של פלטת הצבעים שלו בשנים הבאות.

## רקע והקשר היסטורי
בטרם הופעתו המחודשת של הציור במכירה פומבית בשנת 1998, הוא היה מוכר רק מתחריט שפורסם באלבום בשנת 1847. התחריט לוּווה בטקסט שהדגיש את תוכנו הפוליטי והלאומי של הציור, ברוח ה"סנטימנטי ליברלי". היצירה מתוארת ככזו ששייכת לרגע תרבותי משמעותי, על רקע התנועה הלאומית האיטלקית – הריסורג'ימנטו – שטלטלה את המגף האיטלקי לאורך רוב המאה ה־19, והובילה להקמת מדינת איטליה המאוחדת בשנת 1861.

## פרנצ'סקו אייץ והקשריו הפוליטיים
אייץ זכה להכשרתו האמנותית הראשונית בוונציה וברומא, אך את מרבית הקריירה הארוכה והמצליחה שלו עשה בעיר מילאנו. התפתחותו האמנותית לוותה בתהליך הפוליטי של לידת האומה האיטלקית, ואייץ אף היה מקושר לפטריוטים איטלקים בולטים, שהיו גם מבין פטרוניו. לפיכך, אין זה מפתיע שמסרים פוליטיים משתלבים לעיתים קרובות ביצירותיו, תוך הצגת בני זמנו בדמות דמויות מקראיות או היסטוריות.

## תיאור היצירה
בציור זה מוצגת דמותה של רבקה, מתוך ספר בראשית (פרק כ"ד), ברגע בו היא שוהה ליד הבאר, שם תיבחר להיות רעייתו של יצחק. הדמות מעוצבת לפי מראה של אישה צעירה ממילאנו, יפה וחושנית. גופה החלק והקלאסי ממוקם על רקע נוף מדברי ואקזוטי, בסגנון המזכיר את אינגר וקנובה. רבקה נראית נשענת ביד שמאל על אמפורה, וידה הימנית מונחת על חזהּ החשוף. מבטה מופנה ישירות אל הצופה, והוא טעון בעוצמה רגשית ומבטא נוכחות חזקה.

## המשך והשפעה
איכויותיה הסמליות של הדמות בציור זה הפכו למודל ביצירתו של אייץ, והשפיעו על ציורים מאוחרים יותר כגון "מלנכוליה" (1842), "תמר מיהודה" (1847), ו-"הרהור" (1851). שתי היצירות הראשונות הוזמנו גם הן על ידי טאצ'יולי. שלושת הציורים יחד יוצרים מכלול של דמויות נשיות חצי־גופיות, אשר הפכו לסימן היכר ביצירתו של האמן.

## גרסה נוספת
בשנת 1848 שב אייץ אל קומפוזיציה זו ויצר גרסה נוספת של "רבקה ליד הבאר", השמורה כיום באקדמיה די בררה שבמילאנו. גרסה זו דומה בממדיה וברושם הכללי, אך הנוף, תנוחת הדמות ולבושה שונים במידת־מה. למרות זאת, שתי הגרסאות שומרות על איכותה הדרמטית של רבקה, ובייחוד על מבטה המהפנט.

## הערות שוליים

קטגוריה:אמנות דתית
קטגוריה:עירום באמנות
קטגוריה:ציורי התנ"ך
קטגוריה:ציורי שמן
קטגוריה:רבקה בציורים
קטגוריה:ציורים מהמאה ה-19
. (אלבום)

***.*** (באנגלית נהגה ***Period***; בתרגום לעברית: "**נקודה**") הוא אלבום האולפן השישי של הזמרת-יוצרת האמריקאית קשה. הוא יצא לאור ב-4 ביולי 2025, על ידי חברת התקליטים קשה רקורדס. זהו הפרויקט הראשון מאז עזיבתה את RCA רקורדס וקימוסבי רקורדס בדצמבר 2023.

## רקע והכרזה
בין השנים 2014–2023 קשה הייתה מעורבת במאבק משפטי עם המפיק לשעבר שלה, ד"ר לוק. היא תבעה אותו במקור על תקיפה מינית ופגיעה. לאחר מכן הוא תבע אותה בנגד לשון הרע. התביעה עצרה את הקריירה של קשה לכמה שנים. ב-2016 הגישה צו מניעה ראשוני להשתחרר מהחוזה שלה עם RCA רקורדס וקימוסבי רקורדס שעליו חתמה כשהייתה בת 18. צו המניעה נדחה ומאז הוציאה שלושה אלבומים נוספים תחת חברת התקליטים. אלבומה החמישי והאחרון תחת חברות התקליטים, *[[Gag Order]]*, שיצא במאי 2023. ביולי 2023 התעתדה התביעה שלה להגיע למשפט, אך הסדר הושג חודש לפני מועד המשפט, ובכך הסתיימה התביעה ארוכת העשור הקרוב. בדצמבר 2023 דווח רשמית שקשה נפרדה מ-RCA ומקימוסבי, כמו גם מצוות הניהול שלה, Vector Management. "זקוקים להתחלה חדשה בחיי, דרכינו נפרדו, אבל תמיד אני אשאר אסירה תודה לנצח על הריצה שהייתה לנו", ציינה קשה למגזין "וראייטי". בשלהי פברואר 2024 חתמה קשה עם צוות ניהול חדש, "Crush Music". בראיון למגזין *V*, קשה רמזה על מוזיקה ואמרה שיש יום שבו היא פנויה להוציא מוזיקה.

בספטמבר 2024 נכנסה חברת התקליטים העצמאית של קשה, "קשה רקורדס", נכנסה לעסקת הפצה עם Alternative Distribution Alliance, בבעלות וורנר מיוזיק גרופ. הנקודה הייתה בסופו של דבר הלוגו של האלבום אשר ייצא לאור ב-4 ביולי 2025, בדיוק שנה לאחר יציאת הסינגל המוביל שלה.

## קידום
ב-19 במרץ 2025 שונו כל עטיפות האלבומים של קשה כך שיהיו עיגול ורוד גדול המכסה אותן בפלטפורמות סטרימינג. ב-27 במרץ 2025 נחשפו שם האלבום, ועטיפתו, באותו יום בו יצא הסינגל שלה "Yippee-Ki-Yay".

### סינגלים
ב-29 ביוני 2024 הכריזה קשה על הסינגל המוביל, "Joyride", שייצא ב-4 ביולי 2024. זה סימן את ההוצאה הראשונה שלה לאחר שנפרדה מ-RCA רקורדס וקימוסבי רקורדס. "Joyride" הפך לשיר הראשון שלה במצעד הסינגלים הבריטי מאז 2017, ובמקביל הגיע לעשרת הגדולים בשלושה מצעדי רכיבים בארצות הברית. בנוסף, צבר למעלה מ-100 מיליון השמעות בספוטיפיי.

ב-29 בנובמבר 2024 היא הוציאה את הסינגל השני מתוך האלבום "Delusional". ב-24 במרץ 2025 הכריזה קשה על הסינגל השלישי, "Yippee-Ki-Yay", רצועת פופ קאנטרי, בהשתתפות הראפר טי-פיין, שיצא לאור ב-27 במרץ. השיר יצא עם ההזמנה המוקדמת לאלבום.

## רשימות סוף שנה

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי קשה
קטגוריה:אלבומים באנגלית
לואיס רומו

**לואיס פרנסיסקו רומו בארון** (בספרדית: **Luis Francisco Romo Barrón**; נולד ב-5 ביוני 1995) הוא כדורגלן מקסיקני המשחק בעמדת הקשר האחורי בגוודלחרה.

## קריירת מועדונים
רומו התחיל את הקריירה שלו במחלקת הנוער של קרוס אסול. בגיל 17, חתם בקרטרו. ב-20 ביולי 2018 ערך את הופעת הבכורה שלו בקבוצה הבוגרת במשחק הראשון של העונה נגד אטלס. ב-2 בדצמבר 2018 בתיקו 1-1 נגד קרוס אסול. רומו אף שימש כקפטן הקבוצה עד לסיום העונה.

בינואר  חתם בקרוס אסול, בו שיחק כילד. ב-17 בינואר ערך את הופעת הבכורה שלו בקבוצה בהפסד 2-1 לאתלטיקו סן לואיס. ב-25 ביולי כבש את שערו הראשון עבור הקבוצה בניצחון 0-3 נגד סנטוס לגונה. ב-3 בדצמבר כבש צמד בניצחון 0-4 נגד פומאס.

בעונת גווארדיאנס  זכה עם המועדון באליפות, כאשר הוא תרם 3 שערים, 7 בישולים ב-19 משחקים. בנוסף נבחר לכדורגלן המצטיין של העונה.

בינואר  חתם בגוודלחרה.

## קריירה בינלאומית
בצעירותו, רומו שיחק בנבחרות הצעירות של מקסיקו. ב-19 בנובמבר 2019 ערך את הופעת הבכורה שלו בנבחרת הבוגרת בניצחון 1-2 נגד . ב-14 ביוני 2022 הבקיע את שער הבכורה שלו בנבחרת בתיקו 1-1 נגד .

רומו השתתף עם הנבחרת באולימפיאדת טוקיו 2020 כאחד משלושה חריגי גיל. באולימפיאדה זו זכה עמה במדליית הארד. באוקטובר  נכלל בסגל הנבחרת לקראת מונדיאל 2022.

## תארים
; קרוס אסול
*ליגת העל המקסיקנית: גווארדיאנס 

; נבחרת מקסיקו
*אולימפיאדה: מדליית ארד ב-2020
*גביע הזהב: 2023
*ליגת האומות של אמריקה הצפונית: 2024/2025

; אישיים
*נבחרת העונה בליגת העל המקסיקנית: גווארדיאנס , גווארדיאנס 
*כדורגלן החודש בליגת העל המקסיקנית: אוגוסט , פברואר , מאי 
*השחקן המוערך בליגת העל המקסיקנית: גווארדיאנס 
*הקשר האחורי של העונה: גווארדיאנס 
*נבחרת האולסטאר בליגת העל המקסיקנית: 

## קישורים חיצוניים

קטגוריה:כדורגלנים מקסיקנים
קטגוריה:קשרי כדורגל מקסיקנים
קטגוריה:בלמי כדורגל מקסיקנים
קטגוריה:כדורגלני קרטרו
קטגוריה:כדורגלני קרוס אסול
קטגוריה:כדורגלני מונטריי
קטגוריה:כדורגלני גוודלחרה
קטגוריה:כדורגלני נבחרת מקסיקו
קטגוריה:כדורגלנים מקסיקנים באולימפיאדת טוקיו (2020)
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:כדורגלני קופה אמריקה 2024
קטגוריה:מקסיקנים שנולדו ב-1995
סמי אבזרדל

**סמי אבזרדל** (נולד ב-29 באוקטובר 1959) הוא מוזיקאי ישראלי והמתופף של להקת תיסלם.

## ביוגרפיה
אבזרדל נולד בקונגו הבלגית ועלה לארץ ישראל בגיל שנתיים. מגיל צעיר נמשך למוזיקת הרוק והחל לנגן בחתונות.

ב-1979 נתקל במודעת דרושים בעיתון מטעם להקת תיסלם, בה נכתב כי הלהקה מחפשת מתופף. אחרי מבחן במה קל התקבל אבזרדל ללהקה. ב-1983 התפרקה הלהקה ואבזרדל חזר לעיסוקו הקודם כנגן בחתונות והחל לנגן בלהקה בשם "מייק והשחורים".

מאוחר יותר פרש מתחום המוזיקה ועבר לעסוק בנדל"ן. ב-1990 התאחדה להקת תיסלם לראשונה ומאז מופיעה עד היום. אבזרדל הוא צעיר חברי הלהקה.

ב-1991 החליף את ז'אן ז'אק גולדברג כמתופף אור כשדים (להקה), לאחר עזיבתו של גולדברג את הארץ.

אבזרדל נשוי, אב לחמישה ילדים ומתגורר באשדוד.

## הערות שוליים

קטגוריה:חברי להקת תיסלם
קטגוריה:מתופפים ישראלים
קטגוריה:אשדוד: אישים
קטגוריה:ישראלים שנולדו ב-1959
משקיפן נחלים

**מַשְׁקִיפַן נְחָלִים** (שם מדעי: *Caliaeschna microstigma*) הוא מין יחיד בסוגו של שפירית ממשפחת שומרניים. הנציג היחיד של הסוג **משקיפן** (*Caliaeschna* Selys, 1883). בישראל הוא מצוי בצפון הארץ, במיוחד בעמק החולה.

## תיאור
זוהי שפירית בגודל בינוני (5–6 ס"מ). הראש לבן אצל זכרים בוגרים, וצהוב אצל נקבות וצעירים. בקדמת העיניים יש פס שחור בולט. צבע החזה והבטן משתנה ונע בין חום לשחור. בצידי החזה יש שני פסים בהירים רחבים (כחולים אצל הזכר וצהובים אצל הנקבה), שביניהם כתמים קטנים בצבע ירוק או צהוב. הבטן שחורה ועליה יש נקודות בצבע תכלת (בזכר) או צהוב (בנקבה). הפטרוסטיגמה כהה וקצרה מאוד (כ-2 מ"מ).

המראה הייחודי של הזכר מובחן, ואין לטעות בינו לבין מינים אחרים; אך במבט חטוף הנקבה עלולה להיראות דומה לנקבת שומרן פסיפסי.

ככל בני משפחתו הוא טריטוריאלי, מסייר בנחלתו ומגרש ממנה פולשים. תעופתו מאופיינת בדפוס "זיג-זגי", והוא בוחן כל פינה בנחלתו בדקדקנות.

## תפוצה
מין מזרחי ים-תיכוני שתפוצתו משתרעת מחצי האי הבלקני ועד צפון איראן, לרבות טורקמניסטן (מערב קופט דג), צפון הקווקז וישראל.

## אקולוגיה
מין זה, בניגוד למינים אחרים במשפחת השומרניים, מעדיף נהרות הרים מוצלים ונחלים עם מים נקיים וקרקעית סלעית. שפיריות אלו חיות על גדות נהרות הרים ונחלים, נמנעות מאור חזק, ולכן הן פעילות יותר בשעות בין הערביים. הבוגרים מעופפים בחודשים יוני–אוגוסט. הלרוות גדלות רק במים זורמים והן רגישות לזיהום ולירידה בחמצן במים.

## שימור
המין מופיע בספר האדום של טורקמניסטן (2011). הוא מוגן בשמורת הטבע הלאומית סונט-הסרדג. מספר הפרטים במדינה יורד בחדות, כאשר האיומים המרכזיים הם הפרעה בזרימה הטבעית של נהרות.

## גלריה

קובץ:Caliaeschna microstigma male 134004791.jpg|זכר, אלבניה
קובץ:Caliaeschna microstigma.jpg|נקבה, אבחזיה
קובץ:Caliaeschna microstigma 506703264.jpg|זכר טרי לאחר הגחה לצד הנשל, טורקיה
קובץ:Caliaeschna microstigma nymph 293499877.jpg|נימפה, רוסיה
קובץ:Caliaeschna microstigma, exuvia.jpg|נשל


## קישורים חיצוניים

## הערות שוליים

קטגוריה:בעלי חיים שתוארו ב-1883
קטגוריה:פרוקי רגליים יחידים בסוגם
קטגוריה:שפיריות
סקובי-דו הולך להוליווד

**סקובי-דו הולך להוליווד** (באנגלית: **Scooby Goes Hollywood**, הופץ מאוחר יותר בווידאו ביתי בתור **Scooby-Doo Goes Hollywood**) הוא ספיישל טלוויזיוני מונפש משנת 1979 בכיכובם של המדבבים של סדרת ההנפשה של האנה-ברברה, "סקובי דו". הספיישל שודר במקור ב-ABC ב-23 בדצמבר 1979 כדי לחגוג עשור לזיכיון.

זוהי פרודיה מבוססת מוזיקלית הן על נוסחת סקובי-דו והן על הוליווד בכלל, קו העלילה התרכז בשאגי וסקובי אשר מואסים בחייהם השגרתיים ומנסים את מזלם בהוליווד,

הספיישל המונפש הופץ לראשונה ב-VHS על ידי Worldvision Enterprises בשנות ה-80, ושוב מאוחר יותר על ידי Warner Home Video ב-1997. הספיישל הופץ שוב ב-DVD על ידי האחים וורנר ב-4 ביוני 2002. הספיישל נכלל כסרט בונוס במהדורת הבלו-ריי של *[[סקובי דו! והזאב הסרבן|סקובי-דו! והזאב הסרבן]]* בשנת 2024.

## תקציר העלילה
שאגי משכנע את סקובי-דו ששניהם ראויים יותר מלהיות כוכבים במה שהוא מחשיב כסדרה לשבת בבוקר ברמה נמוכה, ומנסים להעלות מספר סדרות טלוויזיה פוטנציאליות למנהל הרשת סי.ג'יי. (ריפ טיילור), הסדרות עצמן מהוות פארודיות על סדרות וסרטים מקוריים ביניהם: "כיצד נכבש המערב", "ימים מאושרים", "לוורן ושירלי", "סופרמן", "צלילי המוסיקה", "שיגעון המוזיקה", "סוני ושר", "ספינת האהבה" ו"המלאכיות של צ'רלי". בינתיים, פרד, דפני, ולמה וקהל המעריצים הנאמן של סדרת "סקובי דו" מנסים לשכנע את סקובי לחזור לסדרת הטלוויזיה שלו. לבסוף אחרי קשיים רבים, סקובי ושאגי חוזרים אל החבורה שלהם ואל סדרת הטלוויזיה שלהם.

## דמויות ומדבבים
* דון מסיק בתור סקובי-דו
* קייסי קאסם בתור נורוויל "שאגי" רוג'רס
* פרנק ולקר בתור פרד ג'ונס וסקובי-דו הקטן
* הת'ר נורת' קניי בתור דפני בלייק
* פט סטיבנס בתור ולמה דינקלי
* ריפ טיילור בתור סי.ג'יי.
* סטן ג'ונס כמנהל, סמנכ"ל ראשון וטרייר
* מייק בל בתור ג'סי רוטן וסמנכ"ל ג'קי קרלסון
* מרילין שרפלר בתור שרי, אחות ופקידת קבלה
* ג'ואן גרבר בתור לבון, אישה שנייה ומלצרית
* ג'יני מקסויין בתור קרי, מעריצה נערה ומזכירה מבצעת
* פטריק פראלי בתור אח, שומר וכרוז
* פול דה-קורטה בתור זמר
* דבי הול בתור זמרת
* אדי להמן בתור זמרת
* מייק רדמן בתור זמר
* רוברט טבו כזמר

## קישורים חיצוניים

## הערות שוליים

קטגוריה:ספיישלים טלוויזיוניים אמריקאים
קטגוריה:סרטי 1979
קטגוריה:סרטי סקובי דו
קטגוריה:סרטי טלוויזיה אמריקאיים
קטגוריה:סרטי הנפשה אמריקאיים
קטגוריה:סרטי האנה-ברברה
שומרן (שפירית)

**שׁוֹמְרָן** (שם מדעי: *Aeshna*) הוא סוג של שפיריות ממשפחת השומרניים. בישראל שני נציגים מהסוג, שומרן חלודי ושומרן פסיפסי.

## אטימולוגיה
השם *Aeshna* נטבע על ידי האנטומולוג הדני יוהאן כריסטיאן פבריציוס במאה ה-18. ייתכן שהשם נבע משגיאת דפוס באיות *Aechma* היוונית, "חנית".  האיות *Aeschna* היה בשימוש לסירוגין במשך תקופה, אך כעת הוא נטוש עבור השם המקורי *Aeshna* . עם זאת, שמות סוגים נגזרים (כגון *Rhionaeschna*) שומרים על האיות 'sch', שכן כך הם צוטטו לראשונה.

## תיאור
מדובר בשפיריות גדולות יחסית. החזה והבטן שלהם בצבע חום, עם פסים או כתמים כחולים או צהובים על בית החזה, וכתמים צהובים, כחולים או ירוקים על הבטן.

מאמר משנת 2003 הראה כי המינים ההולארקטיים והניאוטרופיים שהוצבו בסוג זה אינם חולקים אב קדמון משותף, והציע לסווג את האחרונים בסוג *Rhionaeschna*.

## מינים בסוג
מינים רבים שנכללו בעבר בסוג פוצלו לסוגים אחרים, בין השאר *Afroaeschna*, *Andaeschna*, *Pinheyschna*,*Rhionaeschna* ו-*Zosteraeschna*.

הסוג כולל את המינים הבאים:

## קישורים חיצוניים

## הערות שוליים

קטגוריה:בעלי חיים שתוארו ב-1775
קטגוריה:טקסונים שתוארו בידי יוהאן כריסטיאן פבריציוס
קטגוריה:שפיריות
נחלת בנימין (שיר)

"**נחלת בנימין**" הוא סינגל שהוקלט על ידי הזמר הישראלי איתי לוי. את השיר הוציאה ב-12 במרץ 2025 לאור חברת התקליטים רות הפקות כסינגל המוביל של האלבום *[[11 (אלבום)|11]]*.

## רקע וכתיבה
"נחלת בנימין" נכתב והולחן על ידי רון ביטון, עילאי אלמקייס, מוטי כוחי ומאור שטרית, שגם הפיק אותו מוזיקלית. השיר מתאר דמות אישה שמבלה את לילותיה בברים ובמועדונים של תל אביב-יפו, שותה לשוכרה ומחפשת אחר משמעות או בריחה מהמציאות. למרות הנוצץ שבסצנת חיי הלילה – האלכוהול היקר, הסיפורים שהיא שומעת, והמעמד שהיא אולי שואפת אליו – האישה מוצאת את עצמה תקועה בלופ אינסופי של חיפושים אחר דברים חסרי תכלית. הבית האחרון מדגיש את הניגוד בין האשליה שהיא יוצרת לעצמה לבין המציאות הריקה – היא שותה, מחייכת, אך הלב שלה נותר עצוב.

## הצלחה מסחרית וביקורות
מבקר המוזיקה הישראלי יוסי חרסונסקי העניק לשיר ארבעה כוכבי זהב מתוך חמישה וכתב: .

"נחלת בנימין" הפך ללהיט בישראל, והושמע פעמים רבות בתחנות הרדיו. הוא הגיע בשיאו למקום הראשון במצעד של "מדיה פורסט ישראל", המבוסס על נתוני איירפליי שבועיים במדינה.

## מיקומי שיא

### מצעדי סוף שנה

## הערות שוליים

קטגוריה:שירי איתי לוי
קטגוריה:שירים בעברית
קטגוריה:שירים שנכתבו על ידי רון ביטון
קטגוריה:שירים שהולחנו על ידי רון ביטון
קטגוריה:שירים על תל אביב-יפו
קטגוריה:סינגלים שהגיעו למקום הראשון במצעד העברי של מדיה פורסט
קים ווריק

**קים ווריק** (באנגלית: **Kim Warwick **; נולד ב-8 באפריל 1952) הוא טניסאי עבר אוסטרלי. ווריק זכה בתחרות זוגות גברים וזוגות מעורבים בתחרויות גראנד סלאם 5 פעמים.

## ביוגרפיה
קים ווריק נולד בשנת 1952 בסידני. בשנת 1970 הוא היה אלוף אוסטרליה לבני גילו.

בשנת 1970 ווריק החל לשחק טניס כטניסאי מקצועי.

בתחרויות גראנד סלאם לגברים הצלחתו הראשונה של ווריק הייתה בשנת 1975 כאשר הוא הגיע לרבע הגמר באליפות אוסטרליה הפתוחה 1975. באליפות אוסטרליה הפתוחה 1980 הוא הגיע למשחק הגמר בו הפסיד. בשנת 1982 הוא הגיע לרבע הגמר באליפות ארצות הברית הפתוחה 1982.

בשנת 1978 ווריק ניצח בתחרות זוגות גברים באליפות אוסטרליה הפתוחה 1978. בהמשך הוא שיחק לצד מארק אדמונדסון והם ניצחו באליפות אוסטרליה הפתוחה 1980, אליפות אוסטרליה הפתוחה 1981 ואליפות צרפת הפתוחה 1985. באליפות אוסטרליה הפתוחה 1985 הם הפסידו במשחק הגמר.

בתחרויות זוגות מעורבים ווריק ניצח באליפות צרפת הפתוחה 1972 והפסיד בגמר של אליפות וימבלדון 1972 (בשני מיקרים הוא שיחק לצג איבון גולגונג. באליפות צרפת הפתוחה 1976 הוא שיחק לצד אילנה קלוס והם זכו בתואר.

קים ווריק היה חבר בנבחרת גביע דייוויס של אוסטרליה.

קים ווריק פרש ממשחקים בשנת 1986 והוא מתגורר בפלורידה.
 
## קישורים חיצוניים

קטגוריה:טניסאים אוסטרלים
קטגוריה:טניסאים זוכי אליפות אוסטרליה הפתוחה
קטגוריה:טניסאים זוכי אליפות צרפת הפתוחה
קטגוריה:אוסטרלים שנולדו ב-1952
החלון הפתוח (אנרי מאטיס)

**החלון הפתוח**  או **חלון פתוח, קוליור** הוא ציור מאת האמן אנרי מאטיס, הנחשב לאיקון של המודרניזם המוקדם. היצירה הקטנה אך עזה הזו נחשבת לאחת מהעבודות החשובות הראשונות של זרם הפוביזם – אסכולה חדשה שהתפתחה בסביבות 1904 וכללה אמנים כאנדרה דרן, מוריס ולאמנק וז'ורז' בראק. ציורי הפוביזם מאופיינים בפלטת צבעים רוויה, לא מעורבבת, ובמשיכות מכחול רחבות. על אף תחושת הספונטניות שמשרים הציורים, הם מבטאים עיבוד מחושב של טכניקות הפוסט-אימפרסיוניזם והנאו-אימפרסיוניזם.

## תהליך היצירה
הציור מציין את ראשיתו של הסגנון החדש ביצירתו של מאטיס. הציור נוצר בעיירת הנופש קוליור, שעל חוף הים התיכון בצרפת, לשם נסע מאטיס בקיץ 1905 יחד עם דרן.

## הצגה וביקורת
הציור הוצג בסלון הסתיו של 1905, תערוכה פורצת דרך שבה נתקלו מאטיס ושאר ציירי הפוביזם בביקורתיות חריפה ובזלזול מצד הציבור. הכינוי "פוב" (חיה פראית) נטבע על ידי מבקר האמנות לואי ווקסל בביקורת עיתונאית על התערוכה. ווקסל, שביקר את מאטיס על אובדן הלכידות הצורנית ביצירתו, תיאר אותו עם זאת כ"אחד מהציירים המחוננים ביותר של זמננו". השימוש במונח "פוב", שהופיע פעמיים בביקורתו, היה דו-משמעי – הוא התייחס הן לציירים באולם VII של הסלון והן לקהל שהתעלם מעבודותיהם. עד מהרה כינתה העיתונות את אולם VII בשם *cage aux fauves* (כלוב חיות הפרא), ובשנת 1906 הפך הכינוי לתיאור רווח של מאטיס, דרן וחבריהם.

## ניתוח אמנותי
למרות יופיו הלירי של "חלון פתוח", היצירה מורכבת מבחינה אופטית ותפיסתית, ובאופן שיטתי מדכאת ייצוג ריאליסטי לטובת עיסוק ציורי מופשט יותר. בתקופה זו כתב דרן כי אפילו הצללים בקוליור הם "עולם שלם של בהירות וזוהר". מאטיס שואף למקסימום עוצמת צבע, תוך ויתור כמעט מוחלט על קיארוסקורו – המשחק בין אור לצל היוצר אשליה של נפח ועומק. הקיר הפנימי המקיף את החלון מחולק לשטחים רחבים של ירוק-כחול וארגמן, ניגוד הנגזר מהקוטביות שבין אדום לירוק בגלגל הצבעים – ניגוד שחוזר גם בעציצים שבתחתית התמונה.

### טכניקה וסגנון
הציור מציג מגוון רחב של משיחות מכחול, ממשיכות מעודנות וממוזגות ועד לטאצ'ים קצרים וחדים. כל אזור ביצירה – פנים החדר, החלון, המרפסת והנוף – מתואר באמצעות טכניקת מכחול שונה, והתוצאה היא שטח ציורי אחיד אך רוטט בריתמוס משתנה. קומפוזיציית היצירה היא מבנה של מסגרות בתוך מסגרות: הקיר מקיף את החלון, החלון ממסגר את הרקע, והמרפסת גוזרת חלק מהנוף.

### מטאפורת החלון
ההשוואה בין ציור לחלון היא מוטיב מקובל בתיאוריה של האמנות מאז תקופת הרנסאנס. מאטיס הופך את ההשוואה לנושא מרכזי בציור שהייצוג בו חמקמק, ובכך הופך את *חלון פתוח, קוליור* לסמל של מגמה חדשה באמנות המודרנית – מגמה שבה הציור נעשה עצמאי יותר מן המציאות אותה הוא מתאר. דימוי החלון הפתוח יהפוך בהמשך למוטיב חוזר ביצירתו של מאטיס.

## היסטוריית בעלות
היצירה נמכרה בתחילה על ידי גלריה דרו (Galerie Druet, פריז). בשנת 1906 הייתה בבעלות פיטר ואן דר ולדה, לה האבר, ולאחר מכן, בין השנים 1915–1918, ככל הנראה הועברה לחותנו, הגנרל רקן, פריז. בשנת 1949 הייתה באוסף פרטי בפריז; בהמשך נרכשה במשותף על ידי גלריית קארסטיירס וגלריית סידני ג'ניס, שתיהן בניו יורק. ב-6 באוגוסט 1952 נמכרה לג'ון היי ויטני ורעייתו, ניו יורק. בשנת 1998 נתרמה לגלריה הלאומית לאמנות בוושינגטון די. סי..

## קישורים חיצוניים

## הערות שוליים

קטגוריה:פוביזם
קטגוריה:אנרי מאטיס
קטגוריה:ציורי נוף
קטגוריה:ציורי שמן
קטגוריה:הגלריה הלאומית לאמנות וושינגטון: ציורים
קנדים ישראלים

**קנדים ישראלים** (באנגלית: **Israeli Canadians**) הם תושבי קבע ואזרחים קנדים אשר מוצאם ישראלי (יהודים ולא יהודים). לפי מפקד האוכלוסין הקנדי של שנת 2021, כללה האוכלוסייה הישראלית-קנדית באותה העת 35,345 אנשים.

## תרבות וארגונים

אחד הארגונים הבולטים בקנדה שמשרת את הקהילה הקנדית-ישראלית הוא ארגון הפדרציות היהודיות של צפון אמריקה אשר מספק שירותים חברתיים ושירותי דת לקהילות הישראליות והיהודיות בקנדה.

## דמוגרפיה
מרבית האוכלוסייה הקנדית-ישראלית מרוכזת בעיקר במרכזים העירוניים, בעוד שהקהילה הישראלית הגדולה ביותר בקנדה נמצאת בעיר טורונטו. רוב הקנדים-ישראלים הם ממוצא יהודי.

### לפי פרובינציות וטריטוריות (2021)

### לפי ערים (2021)

## יחסים עם הקהילה היהודית הקנדית הלא-ישראלית
האינטראקציה בין הישראלים בקנדה לחברי הקהילות היהודיות בארצות הברית (שאינם ישראלים) ומוסדותיהם איננה ניכרת בדרך כלל, ולעיתים רבות הישראלים נוטים אף להעדיף ליצור ולשמור על קשרים עם ישראלים-קנדים במקום להשתלב בקהילות היהודיות הקנדיות. מנגד, הקהילות היהודיות הדתיות בקנדה נוטות להעדיף להמעיט את קשריהם עם קהילת המהגרים הישראלית בארצות הברית שכן, על אף המשותף לשתי הקהילות, מרבית המהגרים הישראלים בקנדה הם חילונים וכמו כן בעיני חברים רבים שומרי מצוות מקרב הקהילות היהודיות הדתיות בקנדה "היורדים" הישראלים מהווים אנטיתזה לתקווה הנצחית של העם היהודי לחזור ולהתיישב בארץ ישראל לצמיתות.

## ראו גם
* ירידה מארץ ישראל
* יהדות ישראל
* יהדות קנדה
* אמריקאים ישראלים

## הערות שוליים

קטגוריה:יהדות קנדה
קטגוריה:קנדה: קבוצות אתניות
כוכב הצפון (שיר)

"**כוכב הצפון**" הוא שיר משנת 1963 של להקת פיקוד הצפון עם הסולן דני בן ישראל, מתוך המופע של הלהקה "ידיים למעלה". את מילות השיר כתב העיתונאי והפזמונאי דידי מנוסי, ואת הלחן כתב המלחין יוחנן זראי.
בשנת 2024, הפיקה להקת פיקוד הצפון וידאו קליפ בערוץ יוטיוב עם ביצוע מחודש לשיר, בעיבודו של נועם זלטין.

## אודות השיר
בשנת 1963, להקת פיקוד הצפון כללה בין השאר את האמנים גדי יגיל, נירה רבינוביץ', קובי אשרת והסולן דני בן ישראל.
התוכנית האחת-עשרה של הלהקה נקראה בשם "ידיים למעלה", וסימנה כיוון מוזיקלי חדש של הלהקה, בכך ששילבה בשיריה כלי נגינה חדשים, כגון גיטרה, חצוצרה, סקסופון ותופים.
בין שירי התוכנית, ניתן למנות את "לוס פיקודוס צפונס" (יחיאל מוהר/יוחנן זראי),"זהירות בונים" (נעמי שמר), "שיר לחיילת" (דידי מנוסי/נורית הירש) והלהיט "כוכב הצפון" (דידי מנוסי/יוחנן זראי) עם סולו של דני בן ישראל.
בן ישראל התפרסם בעקבות הצלחת השיר, ולאחר שהשתחרר מהצבא, הוציא את האלבום "דני בן ישראל" בהוצאת NMC, שכלל את השיר "כוכב הצפון" כרצועה הראשונה באלבום.

## קישורים חיצוניים

* "כוכב הצפון", באתר הספרייה הלאומית
* אקורדים לשיר "כוכב הצפון", באתר Tab4u
* "כוכב הצפון" – סיפורו של דני בן ישראל, באתר דודיפדיה
* 
* 

## הערות שוליים

קטגוריה:שירי 1963
קטגוריה:שירי להקת פיקוד צפון
קטגוריה:שירים בעברית
קטגוריה:שירים שנכתבו על ידי דידי מנוסי
קטגוריה:שירים שהולחנו על ידי יוחנן זראי
קטגוריה:שירים על ארץ ישראל
עזאם א-שאווה

**עזאם עבדול קארים רושדי א-שאווה** (בערבית: **عزام الشوا**; נולד ב-4 באפריל 1963) הוא פוליטיקאי וכלכלן פלסטיני. הוא כיהן בממשלת הרשות הפלסטינית כשר לאנרגיה ומשאבי טבע במהלך השנים 2003–2006, וכנגיד הרשות המוניטרית הפלסטינית בין השנים 2015–2021.

## ביוגרפיה
עזאם נולד בעיר כווית ב-4 באפריל 1963, למשפחה ממוצא עזתי ובאותה שנה חזרה משפחתו לעזה. הוא השלים לימודי תואר ראשון במתמטיקה בשנת 1988 ב בממפיס, טנסי, ארצות הברית. הוא נשוי ואב לשלושה ילדים וחבר בתנועת הפת"ח.

לאורך השנים מילא א־שאווה מגוון תפקידים בענף הבנקאות. ב-1984 התמנה לתפקיד יו"ר אזורי לסניפי הבנק הערבי ברצועת עזה. ב-1989 התמנה לתפקיד מנהל קשרי חוץ בבנק פלסטין. בין השנים 2007 ל-2012 כיהן כמנכ"ל . ב-2012 מונה לתפקיד יו"ר איגוד הבנקים הפלסטינים, ושנה לאחר מכן מונה לתפקיד מנכ"ל הבנק למסחר פלסטין.

בין השנים 2003 ו-2006 כיהן כשר בממשלות הרשות הפלסטינית לענייני אנרגיה ומשאבי טבע. בשנת 2015 התמנה לתפקיד נגיד הרשות המוניטרית הפלסטינית. ב-2019 מינה אותו מחמוד עבאס לקדנציה שנייה בתפקיד, עד להתפטרותו ב-3 בינואר 2021.

במהלך כהונתו כשר האנרגיה, נפגש עם מקבילו הישראלי שר התשתיות יוסף פריצקי בניסיון לקדם מכירת גז פלסטיני לישראל. וכמו כן בניסיון לרכוש גז ממצרים. בהמשך, כשכיהן כנגיד הרשות המוניטרית, התמודד עם הדרישה לסגור חשבונות בנק למחבלים משוחררים.

עזאם נושא במגוון תפקידים נוספים, ובהם: חבר בקרן ההשקעות הפלסטינית, חבר בחבר הנאמנים של האוניברסיטה הפתוחה אל-קודס, יו"ר מועצת המנהלים של קרן עתיד פלסטין, יו"ר מועצת המנהלים של הקרן לניהול ופיתוח קרנות יתומים (מאז דצמבר 2024) ויו"ר מועצת המנהלים של קרן עתיד פלסטין לילדות. הוא גם מכהן כנשיא מועדון הספורט בעזה, נשיא אגודת הילדים החירשים בעזה וחבר מועצת המנהלים של המכון להכשרה ספרדית-פלסטינית.

ב-2023 עלה שמו כמועמד אפשרי להחליף את אבו מאזן בתפקיד נשיא הרשות הפלסטינית.

נשוי לאמל בסיסו ולהם שני בנים ובת.

## קישורים חיצוניים

* עזאם שאווה, ביוגרפיה באתר הרשות המוניטרית הפלסטינית.
* עזאם שאווה, באתר הספרייה היהודית הווירטואלית 

## הערות שוליים

קטגוריה:כלכלנים פלסטינים
קטגוריה:שרי ממשלת הרשות הפלסטינית
קטגוריה:פוליטיקאים פלסטינים
קטגוריה:פלסטינים שנולדו ב-1963
אל-בדע

**אל-בִּדָע** (בערבית: **البدع**) היא שכונה בדוחה, בירת קטר. במאה ה-19 זו הייתה העיירה הגדולה ביותר בקטר, ודוחה, לפני שגדלה, הייתה פרוור שלה. אל-בדע, הוכרזה כמחוז (District) בתוך עיריית דוחה בסוף המאה ה-20.
ממוזער| מבט על הדיוואן האמירי באל-בדע.
הדיוואן האמירי של קטר (המשרד הנשיאותי) נמצא מאז 1915, באל-בדע במבנה שהיה קודם לכן מבצר עות'מאני נטוש.

השורש הערבי ב.ד.ע. (ب.د.ع.) מורה על התחלת דבר חדש, המצאה, חידוש. האזור היה שומם וכאשר יושב לראשונה, נקרא כך.

## היסטוריה
ממוזער| מפה של נמל אל-בדע, 1823.
התיעוד המוקדם ביותר של אל-בדע הוא משנת 1681. המקום הוזכר על ידי נזירים כרמליתים, בספר על אודות יישובים בקטר.

### המאה ה-19
בתחילת המאה התשע עשרה, אל-בדע הפכה לעיירה החשובה ביותר בקטר לאחר חורבנה של א-זובארה בשנת 1811.

דייוויד סיטון (David Seaton), דיפלומט בריטי תושב מסקט, דיווח על המקום ב-1801: 
ממוזער| מפה משנת 1849 של בחריין וקטר עם ציון מקומה של אל-בדע.
בינואר 1823, דיפלומט בשם ג'ון מקלאוד (John MacLeod) ביקר באל-בדע ונפגש עם השליט והמייסד של דוחה, בוהור בן ג'וברון (Buhur bin Jubrun), שהיה ראש שבט . מקלאוד ציין כי אל-בדע הייתה נמל המסחר היחיד המשמעותי בחצי האי באותה תקופה. לאחר ייסודה של דוחה, ערבבו ב"רשומות" את העיר עם אל-בדע, בשל קרבתן הרבה. באותה שנה, מיפו בריטים את האזור על אף ששני היישובים מופו בנפרד, בתיאור הכתוב הם הוזכרו בשם הקיבוצי אל -בדע.

בשנת 1847 נהרסה אל-בדע על ידי השייח' של בחריין ותושביה הועברו לבחריין. השייח' גם הטיל מצור כלכלי על העיר בשנת 1852. בשנת 1867 נשלחו מספר רב של ספינות וחיילים מבחריין כדי להעניש את תושבי אל וכרה ואל-בדע. בהמשך, נהרסו שתי הערים הקטריות במה שנודע מאוחר יותר כ.

בשנת 1871 הפכה קטר למחוז של האימפריה העות'מאנית, ואל-בדע הוכרה כבירת המחוז.

מבצר אל בידה שימש כמעוז אחרון לכוחות העות'מאנים ב ב-1893. דו"ח עות'מאני שנערך באותה שנה דיווח כי בעיירות אל-בדע ודוחה יש אוכלוסייה של 6,000 תושבים, תוך התייחסות לשתי העיירות בשם "קטר". אל-בדע הוגדרה כחלק המערבי של קטר.

### המאה ה-20
בשנת 1908 אל-בדע תוארה כעיירה גדולה לצד נמל טבעי, אך בשל השוניות שבו, כלי שיט בשוקע של יותר מ-5 מטרים אינם יכולים לעבור. הארץ מתוארת כמדבר אבן בגובה 12–15 מטרים מעל פני הים. רוב התושבים עסקו בדיג פנינים והיו אנשי שבטים קטריים, בחרייניים וכן מהגרים מהופוף.

## דמוגרפיה
במפקד 2010 חיו באל-בדע 1,067 נפש

## הערות שוליים

קטגוריה:קטר: היסטוריה
קטגוריה:קטר: יישובים
האוניברסיטה הערבית של ביירות

**האוניברסיטה הערבית של ביירות** (מכונה בקצרה: **BAU**) היא אוניברסיטה פרטית בביירות, לבנון. היא נוסדה על ידי אגודת הווקף אל-ביר ואל איהסאן הלבנונית בשנת 1960.

הקמפוס הראשי של האוניברסיטה ממוקם קרוב לכניסה הדרומית של ביירות. קמפוסים נוספים ממוקמים בכפר דביה בטריפולי ובבקאע. שפת ההוראה העיקרית היא אנגלית כאשר שיעורים מסוימים מתנהלים בערבית או צרפתית.

בין הבוגרים בולטים אישים לבנונים ואחרים ביניהם ראש ממשלת לבנון לשעבר, רפיק אל-חרירי, ראש ממשלת קטר לשעבר עבדאללה בן נאסר בן ח'ליפה אאל ת'אני, הפוליטיקאי הפלסטיני מחמוד אל-עאלול ופאדווה ברגותי רעייתו של מרואן ברגותי.

## פקולטות
האוניברסיטה מורכבת כיום מ-10 הפקולטות הבאות:
* הפקולטה למדעי האדם
* הפקולטה למשפטים ומדע המדינה
* הפקולטה למנהל עסקים
* הפקולטה לאדריכלות – עיצוב וסביבה בנויה
* הפקולטה להנדסה
* הפקולטה למדעים
* הפקולטה לרוקחות
* הפקולטה לרפואה
* הפקולטה לרפואת שיניים
* הפקולטה למדעי הרפואה

## קישורים חיצוניים
* 

קטגוריה:לבנון: אוניברסיטאות ומכללות
קטגוריה:ביירות: חינוך
מינזנג

[ממוזער| [ולטר פון דר פוגלוויידה (קודקס מאנסה)]]
**מינזנג** היא מסורת חשובה של שירה ושירים בגרמנית מתקופת ימי הביניים, שפרחה בעיקר בתקופת הגרמנית העילית התיכונה, בין המאות 12 ל-14. השם "מינזנג" (בתרגום: שיר אהבה) נגזר מהמילה "מינה" (minne) בגרמנית עילית תיכונה, שפירושה אהבה, והיא התמקדה בנושא זה כנושא מרכזי. המינזנגרים, שהיו הכותבים והמבצעים, נקראו כך, ושיר בודד נקרא מינליד (Minnelied). מסורת זו נחשבת לתרומה גרמנית מקורית לשירה החצרנית, והיא דומה לטרובדורים של אוקסיטניה ולטרוברים של צפון צרפת, אך עם מאפיינים ייחודיים.

## היסטוריה והתפתחות

הטקסטים המוקדמים ביותר של מינזנג מתוארכים לכ-1150, והמינזנגרים הראשונים ששמם ידוע הם דר פון קירנברג ודיטמר פון אייסט, שכתבו ברבע השלישי של המאה ה-12 במסורת הדנובית, שהייתה קרובה יותר לשירי עם. בסביבות 1170, משוררים גרמנים החלו להיות מושפעים מהטרובדורים הפרובנסליים והטרוברים הצרפתיים, ואימצו צורות סטרופיות כמו הקנצונה, עם תבנית חריזה AB AB CXC ותבנית מוזיקלית AAB. דוגמה לכך היא "Ich denke underwilen" של פרידריך פון האוזן, שהיה קונטראפקטום של "Ma joie premeraine" של גיוט דה פרובנס.

בסביבות 1190, המשוררים הגרמנים החלו להשתחרר מההשפעה הזרה, ותקופה זו נחשבת לתקופת המינזנג הקלאסי, עם דמויות כמו אלברכט פון יוהנסדורף, היינריך פון מורונגן, ריינמר פון האגנאו, והגיעה לשיאה בולטר פון דר פוגלוויידה, שנחשב לגדול המינזנגרים הן בימי הביניים והן בימינו. ולטר קיבל אחוזה מהקיסר פרידריך השני כפרס על שירותו. המינזנג המאוחר, החל מסביבות 1230, מאופיין בהתרחקות חלקית מהאתוס המעודן של התקופה הקלאסית, עם דמויות כמו ניידהרט פון רוינטאל, שהציג דמויות ממעמדות נמוכים ושאף לאפקטים הומוריסטיים.
ממוזער| לחן וטקסט של נידהארט פון ראונטל

## קישורים חיצוניים

## הערות שוליים

קטגוריה:מונחים מוזיקליים
קטגוריה:גרמנית
המילון הערבי-עברי החדש

**המילון הערבי-עברי החדש**, המוכר בשם **מילון מילסון** על שם מחברו, הוא מילון ערבי-עברי מאת פרופסור מנחם מילסון. זהו מילון של השפה הערבית לדורותיה, אך בעיקר של לשון התקשורת הערבית בכתב ובעל פה. מתורגמים בו מונחים מרבדיה השונים של השפה הערבית: הקוראן, השירה העתיקה, הפתגמים, החדית' וספרות ההלכה, ספרות האדבּ והספרות ההיסטורית.

קדם למילון זה מילון איילון-שנער שיצא לאור בשנת 1947 ושימש את לומדי הערבית קודם למילון מילסון, ואשר עודנו נמצא בשימוש, אך נחשב למיושן יותר בעקבות הזמן הרב שעבר מאז צאתו לאור. בהקדמה למילונו מציין מילסון כי נעשה תחילה ניסיון לעדכן את מילון איילון-שנער ולא לכתוב מילון חדש, אך השתנות והתפתחות השפות ופערי הדורות משנות ה-40 של המאה ה-20 הפכו תהליך זה למסורבל מדי, והובילו בסופו של דבר להחלטה להוציא מילון חדש. במילון כולל תחומי דעת רבים ומגוונים, ביניהם גם כאלה המשקפים את ההתפתחויות המדעיות והטכנולוגיות במאה ה-21, לדוגמה מונחים מעולם ההייטק, המחשוב והבינה המלאכותית.
בדומה למילון איילון-שנער, **המילון הערבי-עברי החדש** מסודר ומאורגן גם הוא על פי שיטת השורש, בה מסודרים הערכים לפי אותיות השורש בערבית.

המילון החל את דרכו כמילון מקוון בפרויקט משותף של האוניברסיטה העברית ומכון MEMRI.

בשנת 2023 יצא המילון לאור בגרסה מודפסת בהוצאת מאגנס. נכון לשנת 2025 נחשב למילון הערבי-עברי המעודכן והמקיף ביותר עם למעלה מ-44,000 ערכים, והוא משמש החל מתלמידי בית ספר וסטודנטים לערבית ועד למורים וחוקרי השפה.

בשנת 2025 יצאה לאור מהדורה מקוצרת של המילון, קלה יותר לנשיאה ולשימוש. היא נבדלת מהמילון השלם בכך שאינה מכילה דוגמאות והערות, כמו כן הושמטו ממנה ערכים ארכאיים או כאלה השייכים ללשון השירה הקדומה, ללשון החדית' או ללשון ההלכה.

## ראו גם
* מילון איילון-שנער
* מילון שרוני

## קישורים חיצוניים
* ביקורות על המילון באתר מאגנס
* דו-שיח עם המילון ומחברו - דברים שנישאו בערב ההשקה למהדורה המודפסת של מילון מילסון
* אפרים לפיד, מלים הן ביטוי לתרבות, דת והיסטוריה - הגרסה לשפה הערבית, מבט מל"מ, גיליון 101, ספטמבר 2025, עמוד 76

## הערות שוליים

קטגוריה:מילונים
קטגוריה:ערבית